#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2023. március 28-i ülésére

**Javaslat a nevelési-oktatási intézmények közötti 2022. évi szárazelemgyűjtési verseny díjazására és 2023. évi folytatására**

Szombathely Megyei Jogú Város Közgyűlésének városfejlesztési ügyeket ellátó bizottsága a környezeti nevelés fejlődésének elősegítése érdekében az elmúlt években folyamatosan életben tartotta az 1993-ban indított szárazelemgyűjtő versenyt, amelyben a város szinte valamennyi nevelési-oktatási intézménye részt vesz. A gyermekek, tanulók az intézményekben elhelyezett ládákba gyűjtik az elhasználódott elemeket, melyeknek rendszeres ürítéséről és a leadott mennyiségek nyilvántartásáról a SZOVA Nonprofit Zrt. gondoskodik. A verseny időtartama tárgyév január 1-december 31. közötti időszak, az eredmény kiértékelése következő év első negyedévében történik. A gyűjtésben részt vevő legeredményesebb intézmények (külön az óvodák, az általános iskolák és a középiskolák első három helyezettje) pénzjutalomban részesülnek, melynek összege évi maximum 540.000,- Ft (3\*180.000,- Ft). A pandémia időszaka alatt leredukálódott aktivitás 2021. évre újra növekedő tendenciát mutatott, az óvodák és középiskolák között ugyan csak 1. helyezettet, de az általános iskolák kategóriában újra első három helyezettet hirdethettünk, 2022. évben pedig még több intézmény érte el a díjazáshoz szükséges minimálisan gyűjtendő 80 kg-os mennyiséget, és az összesen leadott mennyiség is növekedett:

**2022. évben**

az óvodák 775 kg (a 2021. évben: 579 kg),

az általános iskolák 2051 kg (a 2021. évben: 1638 kg),

a középiskolák 400 kg (a 2021. évben: 346 kg),

**ÖSSZESEN:** **3226 kg** (a 2021. évben: 2536 kg)elemet gyűjtöttek.

A 2022. évi verseny helyezettjeire és a jutalom összegére - az előző évekhez hasonlóan az intézmény létszáma és a begyűjtött szárazelem egységre vetített mennyisége alapján elért helyezés figyelembevételével - az alábbiak szerint teszek javaslatot:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Óvodák: | | | | | | kg | kg/fő | összeg |
| 1. | | | | Napsugár Óvoda | | 180 | 1,8 | 70.000,- Ft |
| 2. | | | | Játéksziget Óvoda | | 107 | 0,92 | 60.000,- Ft |
| *Összesen* | | | |  | |  |  | *130.000,- Ft* |
|  |  |  |  | |
| Általános iskolák: | | | | | | kg | kg/fő |  |
| 1. | | | | Zrínyi Ilona  Általános Iskola | | 880 | 1,31 | 70.000,- Ft |
| 2. | | | | Neumann János  Általános Iskola | | 428 | 0,84 | 60.000,- Ft |
| 3. | | | | Oladi Általános Iskola | | 370 | 0,72 | 50.000,- Ft |
| *Összesen* | | | |  | |  |  | *180.000,- Ft* |

|  |  |  |  |  |
| --- | --- | --- | --- | --- |
| Középiskolák: | | kg | kg/fő | összeg |
| 1. | Vas Megyei Szakképzési Centrum Oladi Technikum | 190 | 0,48 | 70.000,- Ft |
| 2. | Vas Megyei Szakképzési Centrum Puskás Tivadar Szakképző Iskola és Kollégium | 122 | 0,33 | 60.000,- Ft |
| *Összesen* |  |  |  | *130.000,- Ft* |

**Jutalom összege mindösszesen:** **440.000.- Ft.**

A 28/2019. (II. 25.) GVB sz. határozat 2. pontja értelmében az első három helyezett díjazására csak abban az esetben kerül sor, amennyiben a begyűjtött mennyiség az intézménynél meghaladja a 80 kg mennyiséget. Ezen kikötésre figyelemmel voltam az eredmény megállapításánál.

Jelen előterjesztésnek pénzügyi kihatása 440.000,- Ft, amely összeg kifizetése az önkormányzat 2023. évi költségvetéséről szóló 4/2023. (II. 28.) önkormányzati rendelet „Környezetvédelmi kiadások” előirányzata terhére történik.

Az intézmények közötti 2023. évi szárazelemgyűjtő verseny 540.000,- Ft-os díjazással történő folytatásához elvi hozzájárulás megadása szükséges.

Fenntartandó az a korábbi kikötés, hogy a pénzjutalom kizárólag a gyermekek, diákok aktivitását közvetlenül befolyásoló jutalmakra, az óvodai csoportban, tanteremben, intézményi udvaron megjelenő eszközökre és berendezésekre vagy a nevelési-oktatási intézmény környezetének szépítéséhez használható fel.

Kikötendő továbbá, hogy mindhárom intézménytípusnál az első három helyezett díjazására csak abban az esetben kerüljön sor, amennyiben a begyűjtött elem mennyisége meghaladja a 80 kg-ot.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2023. március „ ”**

**/: Horváth Soma :/**

**HATÁROZATI JAVASLAT**

**….…./2023. (III. 28.) VISB sz. határozat**

1. A Városstratégiai, Idegenforgalmi és Sport Bizottság az SZMSZ 54. § (1) bekezdés 35. pontja alapján javasolja a polgármesternek, hogy a 2022. évi szárazelemgyűjtő verseny díjazásaként az önkormányzat 2023. évi költségvetéséről szóló 4/2023. (II. 28.) önkormányzati rendelet „Környezetvédelmi kiadások” előirányzata terhére az alábbi intézmények részesüljenek jutalomban (támogatásban):

|  |  |  |  |  |  |  |
| --- | --- | --- | --- | --- | --- | --- |
| Óvodák: | | | | | | összeg |
| 1. | | | | Napsugár Óvoda | | 70.000,- Ft |
| 2. | | | | Játéksziget Óvoda | | 60.000,- Ft |
|  |  |  |  | |
| Általános iskolák: | | | | | |  |
| 1. | | | | Zrínyi Ilona Általános Iskola | | 70.000,- Ft |
| 2. | | | | Neumann János Általános Iskola | | 60.000,- Ft |
| 3. | | | | Oladi Általános Iskola | | 50.000,- Ft |

|  |  |  |  |  |  |  |  |
| --- | --- | --- | --- | --- | --- | --- | --- |
| Középiskolák: | | | | | | | összeg |
| 1. | | | | Vas Megyei Szakképzési Centrum Oladi Technikum | | 70.000,- Ft | |
| 2. | | | | Vas Megyei Szakképzési Centrum Puskás Tivadar Szakképző Iskola és Kollégium | | 60.000,- Ft | |
|  |  |  |  | |

1. A Bizottság javasolja a polgármesternek, hogy a szárazelemgyűjtő verseny 2023. évi folytatásához az elvi hozzájárulást a korábbi években meghatározott feltételekkel adja meg úgy, hogy az első három helyezett díjazására csak abban az esetben kerülhet sor, amennyiben a begyűjtött éves mennyiség az intézménynél meghaladja a 80 kg mennyiséget.

**Felelős:** Dr. Nemény András polgármester

Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2023. április 30.